钦定古今图书集成/理学汇编/文学典/第007卷 > 赵彦卫云麓漫抄 > 《宋文之变》
## 钦定古今图书集成/理学汇编/文学典/第007卷 > 赵彦卫云麓漫抄 > 《宋文之变》

本朝之文，循五代之旧，多骈俪之词，杨文公始为西
崑体，穆伯长六一先生以古文倡，学者宗之。王荆公
为《新经说文》，推明义理之学，兼《庄》、老之说。洎至崇、观
黜史学，中兴悉有禁，专以孔、孟为师。淳熙中尚苏氏，
文多宏放；绍熙尚程氏，曰“洛学。”